## Odluku o Državnom protokolu Republike Hrvatske

### NN 25/1994 (29.3.1994.), Odluku o Državnom protokolu Republike Hrvatske

# PREDSJEDNIK REPUBLIKE HRVATSKE

Na temelju odredbe članka 106. Ustava Republike Hrvatske, donosim

## ODLUKU

### O DRŽAVNOM PROTOKOLU REPUBLIKE HRVATSKE

Članak 1.

Ovom se Odlukom utemeljuje Državni protokol Republike Hrvatske. Državni
protokol Republike Hrvatske (dalje u tekstu: Državni protokol) se utemeljuje,
kao zajednička stručna služba predsjednika Republike Hrvatske. Sabora Republike
Hrvatske i Vlade Republike Hrvatske koja, prema ustanovljenom redu običaja
i pravilima ceremonijala, obavlja stručne, organizatorske i tehničke poslove
protokola i ceremonijala za potrebe predsjednika Republike, Sabora, Vlade.
Ministarstva vanjskih poslova, Ministarstva obrane i drugih odgovarajućih
tijela državne vlasti i državne uprave, te poslove i programe za posebne
svećane i druge prigode od značenja za Republiku Hrvatsku, poslove koji
se odnose na ostvarivanje prava predstavnika drugih država i međunarodnih
organizacija u Republici Hrvatskoj, kao i druge odgovarajuće protokolarne
poslove i programe.

Članak 2.

Za obavljanje poslova iz članka 1. ove odluke ustrojavaju se odjeli,
kao unutarnje ustrojstvene jedinice Državnog protokola pri: Uredu predsjednika
Republike, Saboru, Vladi, Ministarstvu vanjskih poslova i Ministarstvu
obrane.

Članak 3.

Radom Državnog protokola upravlja ravnatelj s položajem veleposlanika
u Ministarstvu vanjskih poslova. Ravnatelja imenuje i razrješava od dužnosti
predsjednik Republike, na prijedlog predstojnika Ureda predsjednika Republike.
Ravnatelj za svoj rad odgovara predsjedniku Republike, a neposredno predstojniku
Ureda predsjednika Republike.

Članak 4.

Ravnatelj Državnog protokola ima zamjenika. Zamjenika ravnatelja Državnog
protokola imenuje i razrješava od dužnosti predstojnik Ureda predsjednika
Republike na prijedlog ravnatelja. Zamjenik ravnatelja za svoj rad odgovara
predstojniku Ureda a neposredno ravnatelju. Zamjenik zamjenjuje ravnatelja
u okviru njegova djelokruga u poslovima koje mu povjeri, a u cijelosti
u slučaju njegove izočnosti ili spriječenosti.

Članak 5.

Rad odjela iz članka 2. ove Odluke vode pročelnici. Pročelnika odjela
Državnog protokola pri Saboru imenuje i razrješava od dužnosti predsjednik
Sabora na prijedlog ravnatelja. Pročelnik za svoj rad odgovara predsjedriku
Sabora, a neposredno ravnatelju. Pročelnika odjela Državnog protokola pri
Vladi imenuje i razrješava od dužnosti predsjednik Vlade na prijedlog ravnatelja.
Pročelnik za svoj rad odgovara predsjedniku Vlade, neposredno ravnatelju.
Pročelnika odjela Državnog protokola pri Ministarstvu vanjskih poslova
imenuje i razrješava od dužnosti ministar vanjskih poslova na prijedlog
ravnatelja. Pročelnik za svoj rad odgovara ministru vanjskih poslova, a
neposredno ravnatelju. Pročelnika odjela Državnog protokola pri Ministarstvu
obrane imenuje i razrješava od dužnosti ministar obrane na prijedlog ravnatelja.
Pročelnik za svoj rad odgovara ministru obrane, a neposredno ravnatelju.
Pročelnik odjela Državnog protokola pomaže ravnatelju u radu te obavlja
druge stručne poslove koje mu povjeri ravnatelj.

Članak 6.

Odjelom Državnog protokola ustrojenom pri Uredu predsjednika Republike
neposredno upravlja ravnatelj Državnog protokola i za svoj rad odgovara
predstojniku Ureda predsjednika Republike.

Članak 7.

Ustrojstvo i djelokrug unutarnjih ustrojstvenih jedinica Državnog protokola,
način rada i druga pitanja od značenja za rad Državnog protokola koja nisu
uređena ovom odlukom, potanje se uređuju Pravilnikom o unutarnjem ustrojstvu
i radu Državnog protokola, kojega donosi ravnatelj Državnog protokola uz
suglasnost predstojnika Ureda predsjednika Republike. Ravnatelj Državnog
protokola donijet će Pravilnik iz prednjeg stavka u roku 30 dana od dana
stupanja na snagu ove odluke.

Članak 8.

Sredstva za rad Državnog protokola utvrđuju se državnim proračunom.
Državni protokol je vlastan da u okviru poslova i zadataka iz svojeg djelokruga
i u okviru odobrenih sredstava, sklapa ugovore i zaključuje druge pravne
poslove.

Na osiguravanje, raspoređivanje i korištenje sredstava za rad Državnog
protokola, te na korištenje i održavanje stvari opreme i druge imovine
koju koristi Državni protokol. odgovarajuće se primjenjuju odredbe članka
67. do 72. Zakona o sustavu državne uprave i drugi odgovarajući propisi.

Članak 9.

Poslove Državnog protokola obavljaju državni službenici i namještenici,
u skladu s pravilnikom iz članka 7. ove Odluke. Poslove Državnog protokola
mogu obavljati i službenici i namještenici tijela državne vlasti i tijela
državne uprave pri kojima sa ustrojeni odjeli Državnog protokola, i to
na temelju sporazuma ravnatelja Državnog protokola i odgovarajućih dužnosnika
tih tijela. U obavljanju zadataka i poslova iz djelokruga Državnog protokola
službenici i namještenici imaju prava, dužnosti i odgovornosti utvrđene
Zakonom o sustavu državne uprave, drugim na zakonu utemeljenim propisima
i ovom Odlukom.

Članak 10.

Danom stupanja na snagu ove Odluke, Državni protokol preuzima sredstva,
prava i obveze Ureda za opće poslove i protokol Vlade Republike Hrvatske,
koja su vezana uz djelokrug Državnog protokola, a preuzima i djelatnike
tog Ureda na protokolarnim poslovima. Popis imovine iz stavka 1. ovog članka
izvršit će zajednička komisija koju će osnovati zamjenik predstojnika Ureda
predsjednika Republike i predstojnik Ureda za opće poslove i protokol Vlade
Republike Hrvatske.

Članak 11.

Danom stupanja na snagu ove Odluke Ured za opće poslove i protokol Vlade
Republike Hrvatske prestaje obavljati poslove iz djelokruga Državnog protokola.

Članak 12.

Ova Odluka stupa na snagu sljedećeg dana nakon objave u "Narodnim
novinama".

PA4-27/1-1

Zagreb, 14. ožujka 1994.

Predsjednik Republike Hrvatske

**dr. Franjo Tuđman, v. r.**

Odluka, NN 25/1994-415